**FELHÍVÁS**

**VÁCI MIHÁLY SZAVALÓVERSENY**

A Váci Mihály Kulturális Központ a Költészet Napja alkalmából idén is meghirdeti a **Váci Mihály Szavalóversenyt** az alábbi kategóriákban:

* **Ifjúsági kategória** (15-18 éves tanulók)
* **Gyermek kategória** (10-14 éves tanulók)

***Ebben az évben nevezni egy szabadon választott Váci Mihály vagy Ady Endre verssel lehet.***

A szavalóverseny időpontja: **2019. április 11. (csütörtök) 10.00 óra**

Helyszín: **Váci Mihály Kulturális Központ** (Nyíregyháza, Szabadság tér 9.)

***Egy iskolából kategóriánként maximum 3 fő jelentkezését várjuk!***

A jelentkezéseket a regisztrációs lapon kérjük **2019. április 4. 16.00 óráig** eljuttatni a Váci Mihály Kulturális Központba (Nyíregyháza, Szabadság tér 9.), vagy e-mailen: info@vacimuv.hu

A regisztrációs lap kitöltéséhez a jelentkezők, illetve a törvényes képviselőik szíveskedjenek a mellékelt **Adatkezelési tájékoztatót** elolvasni.

Az Adatkezelési tájékoztató tartalmazza mind a szavalóversennyel, mind pedig a koszorúzási ünnepséggel kapcsolatos személyes adatkezelésre vonatkozó információkat.

**Szavalóversenyt megelőző, Költészet-napi programjaink:**

9.00 óra Koszorúzás Váci Mihály szobránál (Nyíregyháza, Bessenyei tér)

9.45 óra Ünnepi megemlékezés és koszorúzás névadónk emléktáblájánál (VMKK bejárata,

Nyíregyháza, Szabadság tér 9.)

Bővebb információ kérhető a 42/411-822-es telefonszámon.

**ADATKEZELÉSI TÁJÉKOZTATÓ**

A Költészet Napja alkalmából megszervezett Váci Mihály Szavalóversenyen és koszorúzási ünnepségeken részt vevők - az EU 679/2016. számú Általános adatvédelmi rendeletének (GDPR) megfelelő – személyes adatainak kezeléséről

**Adatkezelő:**

Váci Mihály Kulturális Központ

4400 Nyíregyháza, Szabadság tér 9.

Tel: 06-42-411-822

E-mail: info@vacimuv.hu

1. **A verseny megszervezése és lebonyolítása:**

A jelentkezés során a versenyző, illetve törvényes képviselője által megadott adatok köre, az adatkezelés célja: Név, Születési hely, idő, anyja neve, mely adatok az érintett azonosításához, korcsoportba sorolásához, a verseny megszervezéséhez és az oklevél kiállításához, nyeremények átvételéhez szükséges adatok;

Az iskola adatai, életkor, korcsoport, a felkészítő tanár neve: a felhívásban foglalt feltételek vizsgálatához szükséges adatok;

Az érintettek önkéntes adatszolgáltatásán alapuló adatokat papír alapon és elektronikusan kezeljük és tároljuk, melynek biztonsága érdekében Intézményünk megteszi a szükséges technikai és szervezési intézkedést.

Az adatok tárolásának ideje: 5 év, ezt követően az adatokat azonosításra alkalmatlan módon, statisztikai célból anonimizáltan kezeljük.

A jelentkezés során megadott adatokat kizárólag a verseny szervezési feladatait ellátó munkavállalóink, illetve a zsűri tagjai ismerhetik meg. Harmadik országba személyes adatot nem továbbítunk.

Az adatkezelés jogalapja: a GDPR 6. cikk (1) bekezdés b) pontja (az adatszolgáltatás olyan szerződés teljesüléséhez szükséges, melyben az érintett az egyik fél).

Felhívjuk szíves figyelmüket, hogy az Intézményünk által szervezett versenyen, illetve az ünnepélyes koszorúzásokon fényképfelvétel készül, melyet nyilvánosan közzé kívánunk tenni az intézményünk média felületein.

Ezen felül az esemény – nyilvános jellege miatt – , számot tarthat a sajtó érdeklődésére is.

Az adatkezelés jogalapja: az Intézmény tevékenységének, a nyilvánosnak minősülő rendezvény sikerének, a megemlékezés bemutatásához fűződő jogos érdeke (GDPR 6. cikk (1) bekezdés f) pontja.

A fényképeket elektronikusan tároljuk és megfelelő biztonsági intézkedésekkel védjük, és 5 év után archiváljuk.

Az adatkezelésben érintettet az alábbi jogok illetik meg:

Kérheti a személyes adatokhoz történő tájékoztatás és hozzáférés biztosítását, az adatok helyesbítését, törlését, vagy az adatkezelés korlátozását. Lehetősége van továbbá az adathordozhatóságra (pl. a fénykép) tekintetében.

Az érintettnek lehetősége van arra, hogy tiltakozzon a személyes adatkezelés ellen (pl. fényképek közzététele esetén).

Felhívjuk azonban figyelmüket arra, hogy a verseny lebonyolításához szükséges adatszolgáltatás elmaradása esetén a versenyző versenyben való részvételét nem tudjuk biztosítani.

Profilalkotást, automatizált döntéshozatalt az adatok alapján nem végzünk.

További tájékoztatást az adatkezelést illetően a dpo@vacimuv.hu e-mail címre, vagy a 4400 Nyíregyháza, Szabadság tér 9. számú címünkre megküldött írásbeli kérelmében kérhet. Fenti címeken veheti fel velünk továbbá a kapcsolatot az érintetti jogai gyakorlása, vagy panasztétel érdekében.

Az érintettnek lehetősége van arra, hogy amennyiben úgy érzi jogait megsértettük, a Nemzeti Adatvédelmi és Információszabadság Hatóságnál (NAIH: 1125 Budapest, Szilágyi Erzsébet fasor 22/C., e-mail: ugyfelszolgalat@naih.hu; tel: 06-1-3911-400), valamint a lakóhelye vagy tartózkodási helye szerint illetékes törvényszéknél eljárást kezdeményezzen.

Nyíregyháza, 2019. március 6.

 Váci Mihály Kulturális Központ